CELEX: 62007CA0017
Language: et
Date: 2008-02-28 00:00:00
Title: Kohtuasi C-17/07 P: Euroopa Kohtu (kolmas koda) 28. veebruari 2008 . aasta otsus — Wineke Neirinck versus Euroopa Ühenduste Komisjon (Apellatsioonkaebus — Avalik teenistus — Ajutine teenistuja — Lepinguline töötaja — Infrastruktuuri- ja logistikaamet Brüsselis (OIB) — Töölevõtmise menetlus — Kandidatuuri tagasilükkamine — Tühistamishagi — Kahju hüvitamise hagi)

26.4.2008   
            
            
               ET
            
            
               Euroopa Liidu Teataja
            
            
               C 107/6
            
         Euroopa Kohtu (kolmas koda) 28. veebruari 2008. aasta otsus — Wineke Neirinck versus Euroopa Ühenduste Komisjon
   (Kohtuasi C-17/07 P) (1)
   
   (Apellatsioonkaebus - Avalik teenistus - Ajutine teenistuja - Lepinguline töötaja - Infrastruktuuri- ja logistikaamet Brüsselis (OIB) - Töölevõtmise menetlus - Kandidatuuri tagasilükkamine - Tühistamishagi - Kahju hüvitamise hagi)
   (2008/C 107/09)
   Kohtumenetluse keel: prantsuse
   Pooled
   
      Hageja: Wineke Neirinck (esindajad: advokaadid G. Vandersanden ja L. Levi)
   
      Teine menetlusosaline: Euroopa Ühenduste Komisjon (esindajad: J. Currall ja D. Martin)
   Kohtuasja ese
   Apellatsioonkaebus Esimese Astme Kohtu 14. novembri 2006. aasta otsuse peale kohtuasjas T-494/04: Neirinck vs. komisjon, millega kohus jättis esiteks rahuldamata hageja nõude tühistada komisjoni otsused, mis puudutavad hageja kandidatuuri tagasilükkamist kinnisvarapoliitika valdkonna juristi ametikohale infrastruktuuri- ja logistikaametis Brüsselis (OIB) ning teise kandidaadi ametissenimetamist vastaval ametikohal, ning teiseks kahju hüvitamise nõude — Menetluse algatamise huvi mõiste — Põhjendamiskohustus — Tõendite moonutamine — Võimu kuritarvitamine — Teenistuse huvid ning hoolitsemiskohustus ja hea halduse põhimõte
   Resolutiivosa
   
               1.
            
            
               Tühistada Esimese Astme Kohtu 14. novembri 2006. aasta otsus kohtuasjas T-494/04: Neirinck vs. komisjon osas, milles Esimese Astme Kohus lükkas tagasi väite, mis põhines põhjendamiskohustuse rikkumisel seoses Euroopa Ühenduste Komisjoni 27. aprilli 2004. aasta otsusega, millega W. Neirincki teavitati sellest, et kandideerides lepinguliseks töötajaks kinnisvarapoliitika valdkonna juristi ametikohale infrastruktuuri- ja logistikaametis Brüsselis, ei läbinud ta suulist eksamit.
            
         
               2.
            
            
               Jätta apellatsioonkaebus ülejäänud osas rahuldamata.
            
         
               3.
            
            
               Tühistada Euroopa Ühenduste Komisjoni 27. aprilli 2004. aasta otsus, millega W. Neirincki teavitati sellest, et kandideerides lepinguliseks töötajaks kinnisvarapoliitika valdkonna juristi ametikohale infrastruktuuri- ja logistikaametis Brüsselis, ei läbinud ta suulist eksamit.
            
         
               4.
            
            
               Jätta hagi ülejäänud osas rahuldamata.
            
         
               5.
            
            
               Jätta Euroopa Ühenduste Komisjoni kanda tema enda kohtukulud ja mõista temalt välja W. Neirincki kohtukulud Euroopa Ühenduste Kohtus ja Euroopa Ühenduste Esimese Astme Kohtus.
            
         
      (1)  ELT C 95, 28.4.2007.